Lisa se klavier – Lisa on the keys | Chessalee
« Afrikaans! Jy is skerp en Lewendig! – Afrikaans! You are sharp and alive!
Lisa se klavier – Lisa on the keys
03/12/2009 by Nikita
English readers: Lisa on the Keys – the English version
Hierdie foto is aangestuur na my email, geen aanduiding wie dit geneem het nie. Dus, indien enige persoon weet wie die fotograaf was, plaas ek graag die krediet. Selfs op Google-images was my soektog vrugteloos na 16 bladsye. Nou wonder ek oor die liedjie!! Ek sal graag wil weet waar die liedjie se titel oorspronklik vandaan kom. Baie graag sal ek ook wil weet waar hierdie plekkie is!
Ver by die blou see
Teen die hang van Tafelberg as die son sak
Speel sy die mooiste melodieë
Haar vingers ken die pad
Opgesluit in wit en swart
Die klavier se grootste vreugde, hartseer en verlange
Verstaan die hart se diepste smart
Ja, die hele wêreld word stil
En luister in die donker uur
Na die naggeluide
Van Lisa se Klavier
Lisa kan nie ophou
As sy eers begin het nie
En sy laat my nooit huis toe loop of afskeid neem
Voor my laaste sigaret nie
Ek staan op haar balkon
En drink haar appelkoostee
Kyk uit na Kaapstad in die nag
Die liggies en die swart, swart see
En onder op die sypaadjie
Sien ek die bergie en sy maat
Wat staan en opkyk ver na bo
Vanuit die vullis van Oranjestraat
Hulle ken al lank die klanke
Wat uit haar woonstel stroom
Lank na twaalf, met die deure oop, al moan die bure ookal hoe
Posted in Lisa on the keys, Lisa se klavier | Tagged Afrikaans music, Afrikaanse musiek, Laurika Rauch, Lisa on the keys, Lisa se klavier, Lisa se klavier translated, Lisa se klavier vertaal in Engels, Places in South Africa | 30 Comments
on 27/03/2010 at 04:46 | Reply boerinballingskap
Een van die mooiste Afrikaanse liedjies wat oor jare van nou nog steeds geluister en waardeer sal word.
on 27/03/2010 at 12:07 | Reply sirThato
Where can download this awesome track, anyone please direct me.
on 27/03/2010 at 12:14 | Reply Nikita
hi Boer! Ja, hierdie is een van die Beste Afrikaanse liedjies ooit! Ek verkies ook Laurika se weergawe
Hi SirThato…welcome to my blog, you can listen to the complete song here…you have to buy the track, I don’t download songs from websites. Amazon is one site where you can buy it.
on 27/03/2010 at 18:48 | Reply mykopop
Hi Nikita, dankie vir jou kuier daar by my ook, sjoe, ek kry nie tyd vir die blog-ding nie, veral nie om by my vriende se blogs ‘n draai te maak nie.
Lisa was/is werklik ‘n vriendin van Koos Kombuis. Daar was ‘n hele klompie jare gelede ‘n artikel in Huisgenoot, netjies uitgeskeur en gebêre in ‘n leêr wat iewers in die huis moet wees – waar weet ek nie. Sodra ek eendag toevallig daarop afkom sal ek dit blog. So ver ek kan onthou is sy Lisa Geldenhuys. Ek het nou gegoogle en kry ‘n berig in Die Burger van 15 Desember 1989 met die woorde “Lisa Geldenhuys voor die klavier”.
on 27/03/2010 at 18:50 | Reply mykopop
Miskien moet ons die storie van daardie bord uitdink! Dalk was Koos Kombuis op vakansie daar, en op daardie plek het hy die idee gekry om die liedjie te skryf, daarom het hy die bordjie daar laat oprig!
on 27/03/2010 at 18:57 | Reply Nikita
hi Kop! lol! Ek het KoosKombuis op Twitter gevra of hy iets weet van die foto, hy het gese hy’t dit nog nooit gesien nie. Dankie vir die inligting van L.G., nou weet ek bietjie meer 🙂 Soek bietjie vir daardie artikel 🙂
on 27/03/2010 at 19:12 | Reply mykopop
Hy lieg! (Of hy het dit nog nie gesien nadat hy dit laat opsit het nie!)
Ek sal stadigaan begin soek. Maar dit Earth Hour op die oomblik so nie vanaand nie.
on 28/03/2010 at 10:48 | Reply Nikita
on 28/03/2010 at 10:01 | Reply boerinballingskap
Gedink jy sal hierin belangstel, Nikita:
on 28/03/2010 at 10:49 | Reply Nikita
Dankie Boer! Dis gaaf van jou. Gister het baie ouens op Twitter ook nuus uitgestuur oor hom. Hy was die 7de Wereld Skaakkampioen.[edit..ek sien hulle se dit sommer aan die begin van die berig ook…lol…ek het nie gelees nie, eers nou gaan lees nadat ek hier gereageer het. 🙂 ]
Ek weet ook van skaakopeninge wat na Smyslov vernoem is, ek is nie nou seker of dit na hom of sy pas is nie, want sy pas was ook ‘n skaakkampioen. Op die link is ook heelwat interessanthede oor hom o.a. sy musiekloopbaan ook. Hy het ook blykbaar soms op die ingewing van die oomblik – by skaaktoernooie (groot belangrike toernooie) gesing – saam met Mark Taimanov, wat ook ‘n skaakkampioen (GM) is, wat hom op die klavier (as konsert pianis) begelei het.
on 28/03/2010 at 19:29 | Reply mykopop
Jammer Nikita, lyk my daardie artikel is weg! Ons moet maar bly hoop dat ek eendag daarop afkom tussen goed waar ek nie gedink het om te soek nie, of dat iemand anders dit ook soos ek “versamel” het maar meer georganiseerd is.
on 28/03/2010 at 20:26 | Reply Nikita
hi Kop, Dankie vir die moeite om nogtans te kyk of jy dit kon kry. Dit gebeur gewoonlik met my ook, die dag wat jy dit nie soek nie, sal jy dit kry! 🙂
on 29/03/2010 at 11:38 | Reply jameshigham
on 29/03/2010 at 14:19 | Reply Nikita
Hi James! Good to see you around here! I guess you’re picking up some words here and there – as we borrowed some words from the English/French and of course Dutch and the English borrowed again from the Dutch too 🙂 I’m glad you enjoy our language. 🙂
on 31/03/2010 at 10:31 | Reply Skoor
Heita. Een van die songs in Afrikaans wat my neute dryf! Elke hier-jy wat dink hulle kan sing, gryp Liza se Klavier en maak die liedjie ‘n nagmerrie op die oor.
Ek kan wel met eerlike oortuiging se dat BB se vertoling daarvan, in Ingils nogal, die mooiste weergawe van die liedjie is wat ek ooit in my lewe gehoor het. Loshande.
on 31/03/2010 at 18:24 | Reply Nikita
on 01/04/2010 at 11:36 | Reply viana
on 03/04/2010 at 14:14 | Reply Nikita
hi Viana…welcome to my blog, tks for stopping by…glad you enjoyed the song too.
on 01/04/2010 at 16:42 | Reply Nikita
Dankie Skoor vir die link! Ek het hom hier geplaas!
on 08/04/2010 at 16:47 | Reply jane hammond
I have loved the Koos Kombuis version for 15 years since listening to it while travelling in South Africa. Now I actually know what he is saying. Beautiful in English too.
on 08/04/2010 at 21:03 | Reply Nikita
hi Jane, welcome to my blog and tks for dropping by…I’m glad to see that English people also love this song…and I’m trying to get the lyrics of the English version.
on 25/07/2010 at 14:15 | Reply buks
Weet iemand waar ek die tabs en french lyrics kan kry van lisa se klavier???
on 25/07/2010 at 19:06 | Reply Nikita
Hallo Buks en welkom hier op my blog. Ongelukkig kan ek jou nie help nie. Ek het gou-gou ‘n search gedoen, maar kon nie iets opspoor nie, jammer! Dalk as jy Laurika Rauch kontak en haar vra of sy kan help?
on 30/07/2010 at 22:04 | Reply Tee
Pragtige liedjie! Ek is ‘n derdejaar dramastudent by Tuks. Ons het in die afgelope week ‘n produksie met die naam van “Lisa” op die planke gehad. Dit was ‘n heeltemal fiktiewe kykie na Lisa se lewe as ‘n klein dogtertjie. Girsteraand (dit was ons laaste vertoning) het Lisa Geldenhuys (Joubert) kom kyk. Ek het die voorreg gehad om haar na die vertoning te ontmoet. Sy is een van die vriendelikste en mees plat op die aarde mense wat ek nog ontmoet het. Ek is so bly vir die voorreg wat ek gehad het! Lisa is voorwaar ‘n legende.
on 30/12/2012 at 18:13 | Reply Mart-Marie Schoeman
Tee, het jy dalk nog ‘n afskrif van die produksie. Ek sal dit graag wil lees. Indien wel – kontak my asb via FB. Dankie!!!
on 31/12/2012 at 16:24 | Reply Nikita
Ek hoop dat Tee weer hierlangs sal kom en jou boodskap hier sal kry. Dit is ook al 2 jr gelede sedert hy sy boodskap hier gelaat het.
on 31/07/2010 at 10:17 | Reply Nikita
Hallo Tee! Welkom hier by my blog en dankie vir jou boodskap. Ek sal graag meer oor die toneelstuk wil weet en daaroor ‘n stukkie hierby wil plaas indien dit gepas is. Julle was sowaar gelukkig om Lisa te ontmoet. Jy kan nie dalk meer oor haar ook vir my gee nie? Baie dankie!
on 01/08/2010 at 22:15 | Reply Tee
Dankie, Nikita! Ek sal bly wees om vir jou meer inligting te gee. Die storie gaan oor klein Lisa (‘n doodgewone klein dogtertjie met ‘n ooraktiewe verbeelding). Sy het ‘n verbeeldingsmaatjie, Lizel. Lisa bly alleen by haar ma en haar ouma terwyl haar pa in die oorlog veg. Haar pa word in sy skouer geskiet en word huis toe gestuur. Terug by die huis voel hy soos ‘n mislukking, aangesien hy nie meer kan veg nie. Hy word ‘n befoeterde man wat nie Lisa se verbeeldingspeletjies goedkeur nie. Lisa se pa mishandel haar ma wanneer sy van hom verskil. Die hele ding ontaard in ‘n geveg vir mag (van sy kant af). Om dinge nog erger te maak, bring Lisa se ouma vir haar ‘n denkbeeldige voeltjie omdat sy dink dat Lisa eensaam is. Lisa en Lizel maak vir die voeltie ‘n bed in die klavier om hom van die “draak” (of die pa, in Lisa se verbeelding) te beskerm. Alles ruk handuit, Lisa se pa steek vir Lizel met ‘n knipmes, Lisa se ma los haar pa en Lisa moet saam met haar ma weggaan en ‘n beseerde Lizel net daar los – terwyl almal die hele tyd vir haar se dat Lizel nie bestaan nie. Ons het ‘n aktrise gehad wat met tyd Lizel gespeel het om te wys hoe eg Lizel regtig vir Lisa is, wat die impak van hierdie einde baie verhoog het.
Hierdie is maar ‘n baie kort weergawe van wat gebeur het. Dit was ‘n baie hartseer storie wat hoofsaaklik oor verandering gegaan het.
Lisa was baie aangenaam. Ek is nie seker waar en hoe ons regisseur haar opgespoor het nie, maar ek is baie bly dat hy het! Lisa het die stuk baie geniet (om die waarheid te se het sy gevra of ons dit op ‘n later stadium weer kan opvoer, sodat sy nog mense kan bring om dit te sien Ek hoop regtig dit realiseer!).Lisa is maar ‘n doodgewone vrou – sonder aansit. Ek was van die eerste oomblik af mal oor haar. Nadat ons vir maande gespekuleer het oor watter tipe mens Lisa is, was dit vir ons ‘n vreeslike voorreg om haar daar te he. Ons het almal gesnik soos ons gehuil het. Dit was een van die beste aande van my lewe. Ons regisseur het ‘n foto van ons akteurs saam met haar geneem. Ongelukkig het ek nog nie die foto nie, maar ek sal so gou as moontlik die foto by hom kry en dit vir jou stuur. Dis nou een foto wat definitief op my bedkassie gaan kom! As jy vir my ‘n eposadres gee, sal ek ook vir jou ‘n foto van ons plakkaat (wat sy vir my geteken het) stuur. Dankie!
on 01/08/2010 at 23:34 | Reply Nikita
Dankie dat jy teruggekom het, ek was van plan om jou te email sou jy nie terugkom nie. “You’ve got mail” 🙂
on 26/09/2012 at 12:39 | Reply Dalene Buytendach
Kan enige iemand vir my sê waar is hierdie bordjie opgesit? Is dit in SA?